नई दिल्ली । पीएम मोदी द्वारा मुसलमान महिलाओं के हित में तीन तलाक पर कानून बनने की बात कहीं तो वहीं दूसरी ओर कांग्रेस अध्यक्ष राहुल गांधी ने पीएम नरेंद्र मोदी को पत्र लिखकर संसद के मॉनसून सत्र में महिला आरक्षण बिल लाने की मांग की है। राहुल ने अपने पत्र में कहा है कि कांग्रेस संसद में इस बिल का समर्थन करेगी। राहुल गांधी का यह पत्र को बीजेपी के तीन तलाक विधेयक के जवाब के तौर पर देखा जा रहा है। दरअसल,बीजेपी भी तीन तलाक पर इस सत्र में विधेयक लाना चाह रही है और इसके लिए वह विपक्षी दलों से सहयोग की मांग कर चुकी है।